प्रोड्यूसर महावीर जैन ने किया खुलासा, बोले- आमिर ने खतरे में डाली थी अपनी जान
Uunchai Movie Producer Mahaveer Jain Remark On Aamir Khan. ‘राम सेतु’, ‘गुड लक जैरी’ और ‘ऊंचाई’ जैसी फिल्में प्रोड्यूस करने वाले प्रोड्यूसर महावीर जैन ने हाल ही में आमिर खान को लेकर एक बड़ा बयान दिया है। महावीर ने बताया कि 90 के दशक में जब बॉलीवुड के कई बड़े सितारे
‘राम सेतु’, ‘गुड लक जैरी’ और ‘ऊंचाई’ जैसी फिल्में प्रोड्यूस करने वाले प्रोड्यूसर महावीर जैन ने हाल ही में आमिर खान को लेकर एक बड़ा बयान दिया है। महावीर ने बताया कि 90 के दशक में जब बॉलीवुड के कई बड़े सितारे अंडरवर्ल्ड के इशारों पर चलते थे तब आमिर ने अपनी जान खतरे में डालकर अंडरवर्ल्ड की पार्टियों में जाने से इंकार कर दिया था। महावीर ने आमिर खान को शानदार इंसान बताया और कहा कि लोगों ने उन्हें काफी गलत समझा है।
कभी एक्सेप्ट नहीं किया इनविटेशन
बॉलीवुड हंगामा को दिए एक इंटरव्यू में महावीर ने कहा, '90 के दशक में फिल्म इंडस्ट्री पर अंडरवर्ल्ड का राज था। सभी फिल्मी सितारों को अंडरवर्ल्ड से मिलने वाले पार्टी इनविटेशन एक्सेप्ट करने पड़ते थे। पर आमिर ने अपने लाइफ को रिस्क पर रखते हुए इस तरह के इनविटेशन को कभी एक्सेप्ट नहीं किया। वो अपने सिद्धांतों पर चलने वाले इंसान हैं। '
तीन साल तक नहीं किया कोई एड
महावीर ने आमिर से जुड़ा एक और किस्सा शेयर किया। उन्होंने बताया कि आमिर ने सेंसिटिव सोशल इश्यूज पर बेस्ड अपने टेलीविजन टॉक शो ‘सत्यमेव जयते’ की शूटिंग के दौरान किसी भी ब्रांड का ऐड करने से भी इनकार कर दिया था।
महावीर बोले, ‘करीबन 3 साल तक जब तक आमिर ने ‘सत्यमेव जयते’ पर काम किया तब तक उन्होंने कोई एड नहीं किया। उनका मानना था कि 'सत्यमेव जयते' एक सीरियस शो है और इस दौरान एड में अगर दर्शक उन्हें ही देखेंगे तो शो की सीरियसनेस पर इसका असर पड़ेगा।’
आमिर को काफी गलत समझा गया है
आमिर की तारीफ करते हुए महावीर ने कहा, ‘आमिर एक शानदार इंसान है और लोगों ने उन्हें काफी गलत समझा है। वो हमारे देश के सबसे ज्यादा मिसअंडरस्टूड किए जाने वाले सेलेब्रिटीज में से एक हैं। जो आमिर को करीब से जानते हैं वो भी ऐसा ही कहेंगे। कभी-कभी सोशल मीडिया के परसेप्शन और सच्चाई में बहुत अंतर होता है।’
आमिर इन दिनों ब्रेक पर हैं। हाल ही में वे पंजाबी फिल्म 'कैरी ऑन जट्‌टा 3' के ट्रेलर लॉन्च पर नजर आए थे जहां उन्होंने कहा था कि अभी वे परिवार के साथ वक्त बिता रहे हैं। वो अपनी अगली फिल्म तभी करेंगे जब वे इमोशनली तैयार होंगे ।